У першы дзень восені ў Беларусі распачаўся агульнанацыянальны страйк прадпрымальнікаў. 1 верасьня не працавалі прыватныя гандляры на абсалютнай большасьці рэчавых рынкаў ня толькі сталіцы, але й іншых гарадоў краіны. Самая буйная акцыя пратэсту супраць гвалтоўных, інашай ня скажаш, дзеяньняў улады супраць індывідуальных прадпрымальнікаў адбылася ў "Паркінгу", што каля Камароўскага рынку ў Менску. Дарэчы, там працуюць сотні людзей з вышэйшай адукацыяй - тыя нашыя суграмадзяне, каго жабрацкая зарплата на месцы асноўнай працы не дазваляе нават харчаваць сям'ю. Пра мэты акцыі, якая распачалася ў нядзелю, гаворыць сустрашныя Грамадзкага аб'яднаньня "Прыватная ўласнасьць" Леанід Малахаў.